У 1960-м адбылася прэм’ера першай савецка-французскай ігравой кінастужкі “Нармандыя — Нёман”, якая праз год у Брусэлі атрымала ўзнагароду “За фільм, які спрыяе справе міру”. У Францыі карціну паказалі напярэдадні афіцыйнага візіту савецкага кіраўніка Мікіты Хрушчова. Абедзве падзеі — выхад фільма і візіт Хрушчова — мелі такі поспех, што ў тамтэйшым часопісе “Экспрэс” была змешчана карыкатура: прэзідэнт дэ Голь і першы сакратар ЦК КПСС Мікіта Хрушчоў у форме пілотаў “Нармандыі — Нёман. Так, была ў гэтым фільме і вакол яго прэм’еры палітыка. Але якая прыгожая палітыка!